WIIK บวก 3.12% เด้งรับวางระบบผลิตน้ำประปาให้นิคมฯเวลโกรว์
WIIK บวก 3.12% เด้งรับเตรียมเซ็นสัญญาเดินระบบผลิตน้ำประปาให้นิคมฯเวลโกรว์ โดยราคาปิดตลาดวันนี้ อยู่ที่ 4.62 บาท บวก 0.14 บาท หรือ 3.12% สูงสุดที่ 4.74 บาท ต่ำสุดที่ 4.52 บาท มูลค่าซื้อขายที่ 293.94 ล้านบาท
20 ต.ค. 2559

ผู้สื่อข่าวรายงานว่า ราคาหุ้นบริษัทวิค แอนด์ ฮุคลันด์ จำกัด (มหาชน)หรือ WIIK ปิดตลาดวันนี้ (20 ต.ค.) ราคาอยู่ที่ 4.62 บาท บวก 0.14 บาท หรือ 3.12% สูงสุดที่ 4.74 บาท ต่ำสุดที่ 4.52 บาท มูลค่าซื้อขายที่ 293.94 ล้านบาท

โดยแหล่งข่าวรายหนึ่ง เปิดเผยว่า ในวันที่ 21 ตุลาคม 2559 เวลา 10.30 น. บริษัทวิค วอเตอร์ จำกัด ซึ่งเป็นบริษัทย่อยของบริษัท วิค แอนด์ ฮุคลันด์ จำกัด (มหาชน) หรือ WIIK จะเข้าลงนามในสัญญาออกแบบ ก่อสร้างและเดินระบบผลิตน้ำประปาให้แก่นิคมอุตสาหกรรมเวลโกรว์ ตำบลหอมศีล อำเภอบางปะกง จังหวัดฉะเชิงเทรา 